एक बार मैं डरतेडरते किसी काम से इन के घर गई. 10-15 मिनट में सब की धुलाई कर दी-भाइयों, भाभियों, पड़ोसियों की. भाइयोंभाभियों से इन की बनती नहीं है. कहती हैं, ‘‘मांबाप भी बेटों के ही होते हैं. पड़ोसियों की तरफ देखो तो नजर घुमा लेते हैं. घमंडी कहीं के.’’ न जाने कब तक इन का निंदा पुराण चलता अगर मैं वहां से चली न आती. यदाकदा इन की बच्चों पर चिल्लाने की आवाजें आती रहती हैं. एक दिन तो हद हो गई. उन की चीखनेचिल्लाने की इतनी भयंकर आवाज सुन कर हम भी सहम गए.